"Ди бзэр дэ ди псэщ" 

Лъэпкъым и щlалэу зи бзэр кlуэда,
Щхьэ мыгъуэу пщlэншэу укъагъэна?
Щхьэ уянэ-уядэу уэ узыпlам
Уи адыгэбзэр къыпlурамылъхьа?

Щхьэ уи лъэпкъ дыщэм и бзэр пlурачу,
Нэмыщl бзэ хьэхум укъыхуэна?
Iэджэ щхьэ нэщlхэм нобэ къыджаlэр:
Сыт адыгэбзэ зи гугъу къытхуэфщlыр?

Ди щlакхъуэр зейхэщ нобэ дэ ди бзэр,
Сыткlэ ди щхьэпэ анэдэлъхубзэр?"
Ар щызэхэсхым си гур къекlуащ
Бзэр умыщlэжмэ хамэ ухъуащ.

Щlыхь яхузощlыр дэ дянэ-дядэм
Ди адыгэбзэр къытlурызылъхьахэм,
Адыгэ напэу дахэу ди шыпхъухэ,
Фыпсэу ди нэхухэу Сэтэней бынхэ.

Фи цlыкlухэм я бзэр къызэтевгъанэ,
Вагъуэплъхэр бзагуэу къытхуэвмыгъанэ,
Анэдэлъхубзэр ящымыгъупщэм,
Къытхуэфхъумащи быныфl тхуэхъуащ.

Сабийхэу зи бзэр зыlулъ ди нэхухэр
Ди жэнэт бзущи, lэджэ я уасэщ.
Ди бзэр дэ дипсэщ, ар зыфlэкlуэдхэр
Мы хамэ щlыпlэм лlапlэ щихуащ.

Къущхьэ Нэдим